སྔས་འགྲམ་དཔེ་ཚོགས་ནང་གི་བྱིས་སྒྲུང་དེབ་འདི་དག་ནི་གངས་རིའི་ཕྱི་ནང་ཀུན་ན་བཞུགས་པའི་ཆེད་མཁས་པ་མང་པོར་བློ་འདྲི་དང་རྒྱ་ཆེའི་མང་ཚོགས་ཁྲོད་ལ་ཟབ་ཞུགས་སོགས་གོ་རིམ་མང་པོ་ཞིག་བརྒྱུད་མཐར་བོད་རང་གི་དམངས་ཁྲོད་ན་ཧ་ཅང་དར་ཁྱབ་ཆེ་བའི་བྱིས་སྒྲུང་མང་པོའི་ཁྲོད་ནས་ནང་དོན་ལེགས་ཤིང་ལྟ་ཀློག་བདེ་བའི་བྱིས་སྒྲུང་སྐོར་ཞིག་བདམས་ནས་བྲིས་པ་ཡིན་ལ།དེབ་འདི་དག་གི་ནང་དོན་ཕུན་སུམ་ཚོགས་ལ།ཤོག་བུའི་སྤུས་ཀ་ལེགས་ཤིང་ཚོན་མདངས་རྣམ་པར་བཀྲ་བ།རི་མོས་ཡིད་དབང་འཕྲོག་པ་སོགས་བྱིས་པའི་བློ་ཁ་དང་ཧ་ཅང་འཚམས་པར་བསྒྲིགས་ཡོད་པས།སྔས་འགྲམ་དཔེ་ཚོགས་ནི་སྦྲ་ནག་གི་ཐུ་འོག་དང་ཤིང་ཁང་གི་ཁྱམས་འོག་ན་གང་འདོད་དུ་རྩེད་འཇོར་རོལ་བའི་བོད་ཀྱི་བྱིས་པ་ཆུང་ཆུང་རྣམས་ཀྱི་དྭངས་གཙང་གི་འཚོ་བའི་ཁྲོད་ནས་བློས་ཐུབ་ཀྱི་གྲོགས་པོ་ཞིག་ཏུ་འགྱུར་ཐུབ་པར་ང་ཚོ་ལ་ཡིད་ཆེས་བརྟན་པོ་ཡོད།